**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**Философия және саясаттану факультеті**

**Философия кафедрасы**

|  |  |
| --- | --- |
|  **Келісілген:**Философия және саясаттану факультетінің деканы  \_\_\_\_\_\_\_\_\_ Масалимова А.Р.  Хаттама № «12» 26. 06. 2015ж. | Университеттің ғылыми-әдістемелік кеңесінде **бекітілді**Хаттама № « » 2015ж.оқу ісінің проректоры\_\_\_\_\_\_\_\_\_\_\_\_\_\_\_ Ахмед –Заки Д.Ж. « » \_\_\_\_\_\_\_\_\_\_\_ 2015 ж. |

**ПӘННІҢ ОҚУ-ӘДІСТЕМЕЛІК КЕШЕНІ**

**Орыс философиясының тарихы**

 Оқу түрі: күндізгі

**Алматы 2015 ж.**

Пәннің оқу әдістемелік кешені «Орыс философиясының тарихы» пәні негізгі оқу бағдарламасының және типтік жоспарының негізінде құрастырылған.

Құрастырушы: филос.ғ.к., доцент Л.Ә. Асқар.

Философия кафедрасының мәжілісінде қаралды және бекітілді

 09.06.2015. № 35 хаттама

Философия кафедрасының

 меңгерушісі, профессор \_\_\_\_\_\_\_\_\_\_\_\_\_\_\_\_\_\_\_\_ Нұрышева Г.Ж.

 (қолы)

Факультеттің әдістеме (бюро) кеңесінде ұсынылды.

11.06.2015. №11 хаттама

төрайымы \_\_\_\_\_\_\_\_\_\_\_\_\_\_\_\_\_\_\_ Кабакова М.П.

 (қолы)

**Алғысөз**

**Курстың қысқаша сипаттамасы:** Орыс философиясының тарихы пәні негізіндеоның ежелгі кезеңінен бастап, бүгінгі күнге дейінгі даму динамикасы толығымен қамтылады. Орыс ойшылдарының шығармашылығының негізінде бірегей орыс философиясының тарихы сомдалады. Әрбір тарихи кезеңнің өзіндік ерекшеліктеріне мән беріледі.

Бұл курсты «орыс философиясы тарихындағы ойтолғамдар түзілімі» ретінде бағалауға болады, ондағы әрбір ойшылдың және қалыптасқан философиялық ағымдардың негізгі ерекшеліктері сарапталады. Материалдың мазмұнының жалпы ғылыми жүйесі көне дәуірлерден бүгінгі күнге дейінгі сабақтасқан орыс философиясы тарихының негізгі мазмұнын ашып береді және оның әлемдік философия тарихындағы алатын орнын айшықтайды.

**Пәннің мақсаттары мен міндеттері:**

**Курстың мақсаты** – орыс философиясының тарихымен танысу, студенттерге орыс дүниетанымын игерту, орыс философиясының төлтумалық ерекшелігін, оның теориялық негіздерін, сонымен қатар ұлттық философиялық мұраларды зерттеудегі методологиялық рөлін ашу.

**Міндеттері:**

- студентке ресейлік ойшылдардың негізгі идеологемаларын терең түсіндіре отырып, оның әлемдік философия тарихындағы орнын көрсетіп беру;

- Орыс философиясы тарихындағы негізгі кезеңдер мен ағымдармен етене танысу арқылы жалпылық пен даралық диалектикасын ұғындыру.

- орыс философиясы тарихындағы кезеңдерге сараптамалар жасап, оның тәжірибелік қырлары мен негізгі мәселелерін ұғындыру.

 - оыс философиялық ойының гуманистік сипатын көрсету, сол арқылы оның тарихи-философиялық ізденістерінің динамикасын ашып беріп, ұғындыру

- орыс философия тарихын зерттеу арқылы бүгінгі қордаланып қалған философиялық мәселелердің сабақтастығын көрсетіп беру

**Құзіреттілігі (білім алу нәтижелері):**

**Жалпы құзіреттіліктер:**

**- инструменталды:** студенттерге өзіндік жұмыстарды жоспарлау және ұйымдастыру, электронды кітапханалармен жұмыс жасай білу, түпнұсқаларды сараптау үшін орыс философиясының тарихын, негізгі категориялары мен заңдылықтарын білу; осы ойлардың ғылыми ізденістерде және практикалық қолданыстарда терең пайдалана білу; сонымен қатар жастардың бойында ұлттық сананы қалыптастыру және жетілдіру;

 **- тұлғаралық:** ғылыми ізденістерде нәтижеге қол жеткізу үшін топпен біріге жұмыс жасай білу, өзіндік ғылыми ұстанымын қалыптастыру және дәлелдеу; өзіндік позицияны негіздей отырып қалыптастыру және ұлттық позиция тұрғысынан негіздеу; кәсіби сұхбаттастыққа әрқашан дайын болу. Өз іс-әрекетінде кәсіби лексиканы меңгеру және тиімді, сауатты пайдалана білу, өзінің және өзгенің көзқарастарын сыни көзбен қарау, ауызекі тілде және жазба ғылыми дискурстарды жүргізу өнеріне ие болуға үйрету.

**- жүйелік:** мәтіндермен жұмыс жасай білу және оларды осы арнадағы өзекті мәселелерді шешуде қолдана білуді; орыстардың ойлау машығы мен ұғымдық аппараттарына бағдар жасауды;ресейлік философия тарихын терең меңгерудің негізінде ойшылдардың идеяларының өзара байланысы мен айырмашылықтарын негіздеуді

**Пәндік құзіреттіліктер:**

**«Орыс философиясының тарихы»**  курсын оқу барысында студенттер игеретін білімдер:

* Орыс халқының ойлау жүйесін білу;
* Орыстардың дүниетаным бағдарын, әлем мен адам хақындағы идеяларын меңгеру;
* Ресейлік дүниеауи ой кешудегі теориялық ізденістерді негіздей білу қабілеттілігі;

**Бакалавр істей алуы қажет:**

* Жүйелі ойлау;
* Жалпы философия тарихындағы базалық және кәсібилік негіздерін жете түсіну;
* Ресейлік ойшылдардың идеяларының өзіндік ерекшеліктеріне мән беруі;
* Орыс философиясындағы әлеуметтік және тұлғалық деңгейдегі дүниетанымдық философиялық мәселелерді талдай білу;

**Дағдылар:**

 - әлеуметтік және мәдени ерекшеліктерді ажырата білу және оны әлеуметтік- философиялық тұрғыдан талдаудағы толерантты қабылдауды қалыптастыру;

 - орыс философиясы тарихын Батыстық философия, Шығыстық философия және Еуразиялық философия тұрғысынан талдай білу қабілетін қалыптастыру;

 - орыс ойшылдарының ұлттық идеяларын бүгінгі күннің өзекті мәселелерімен үйлестіре білу;

 - орыс ойшылдарының космизм идеяларын бүгінгі күнгі экологиялық сана қалыптастыру барысымен үйлестіру.

**Пререквизиттері:** Қазақстан тарихы, Қазақ философиясы, Логика, Ежелгі шығыс философиясы, Антика дәуіріндегі философия, Орта ғасыр мен Қайта өрлеу дәуірі философиясы**,**

**Постреквизиттері:** Жаңа дәуір философиясы, Немістің классикалық философиясы, ХІХ-ХХ ғасыр философиясы т.б.